b'\n_START_ARTICLE_\nH\xc3\xa4ij\xc3\xa4\xc3\xa4\n_START_PARAGRAPH_\nH\xc3\xa4ij\xc3\xa4\xc3\xa4 on kyl\xc3\xa4 ja taajama Sastamalan kaupungissa, entisen Mouhij\xc3\xa4rven kunnan alueella. Taajamassa oli vuoden 2016 lopussa 384 asukasta. H\xc3\xa4ij\xc3\xa4\xc3\xa4 on Sastamalan alueen yksi suurimmista kasvualueista asukasm\xc3\xa4\xc3\xa4r\xc3\xa4ns\xc3\xa4 suhteen ja vilkas maantieliikenteen pys\xc3\xa4hdyspaikka. H\xc3\xa4ij\xc3\xa4\xc3\xa4 valittiin vuonna Pirkanmaan vuoden kyl\xc3\xa4ksi vuonna 2003. H\xc3\xa4ij\xc3\xa4\xc3\xa4n postinumero on 38420. _NEWLINE_Kyl\xc3\xa4 sijaitsee Tampereen ja Porin v\xc3\xa4lisen valtatie 11:n ja Keiky\xc3\xa4st\xc3\xa4 Kyr\xc3\xb6skoskelle kulkevan seututie 249:n risteyksess\xc3\xa4. Aikanaan H\xc3\xa4ij\xc3\xa4\xc3\xa4n alueella Salmin kyl\xc3\xa4ss\xc3\xa4 sijaitsi valtateiden 9 ja 11 risteys: Turusta tullut valtatie 9 ja Porista tullut valtatie 11 yhtyiv\xc3\xa4t ja jatkuivat samaa reitti\xc3\xa4 Siuron kautta Tampereelle. H\xc3\xa4ij\xc3\xa4\xc3\xa4st\xc3\xa4 on matkaa Sastamalan keskustaan 20 kilometri\xc3\xa4, entisen Mouhij\xc3\xa4rven keskustaajamaan Uotsolaan viisi kilometri\xc3\xa4, Kyr\xc3\xb6skoskelle 20 kilometri\xc3\xa4, Tampereelle 40 kilometri\xc3\xa4 ja Poriin 75 kilometri\xc3\xa4._NEWLINE_H\xc3\xa4ij\xc3\xa4\xc3\xa4n runsaisiin palveluihin kuuluvat mm. Neste H\xc3\xa4ij\xc3\xa4\xc3\xa4 -liikennemyym\xc3\xa4l\xc3\xa4, Kauppakeskus H\xc3\xa4ij\xc3\xa4\xc3\xa4n \xc3\x84ij\xc3\xa4, S\xc3\xa4\xc3\xa4st\xc3\xb6market, H\xc3\xa4ij\xc3\xa4\xc3\xa4n Urheilutarvike, H\xc3\xa4ij\xc3\xa4\xc3\xa4n koulu ja p\xc3\xa4iv\xc3\xa4koti, Mouhij\xc3\xa4rven kumikorjaamo, Lantm\xc3\xa4nnen Agro, Mouhij\xc3\xa4rven Kukka, Neste Express -kylm\xc3\xa4asema, Muoti- ja lahjatavaraliike Kultalyhty, kirpputori-kahvila, kultasep\xc3\xa4nliike, fysioterapia sek\xc3\xa4 useita parturi-kampaamoita. _NEWLINE_H\xc3\xa4ij\xc3\xa4\xc3\xa4 on kuuluisa niin kansainv\xc3\xa4lisestikin tunnetusta urheilutarvikeliikkeest\xc3\xa4\xc3\xa4n kuin suosistusta tanssipaikastaan, H\xc3\xa4ij\xc3\xa4\xc3\xa4n Tanssikrouvista._NEWLINE_H\xc3\xa4ij\xc3\xa4\xc3\xa4n l\xc3\xa4heisyydess\xc3\xa4 sijaitsevat S\xc3\xa4rkij\xc3\xa4rven uimaranta sek\xc3\xa4 Otamussillan virkistysalue.'